Salix viminalis

El salgaro (ma anca salgher, salgar, selgaro, stroparo, stroper) (nome sientifico Salix viminalis) el xe na pianta de ła fameja de łe Salicaceae, alto fin a 3-5 metri. In todesco xe Korbweide, in inglese osier, in tałjàn salice viminario o vimine. Ła scorsa ła xe griso-bruna; i rami i xe driti e i va in su, i rameti pi picołi invese i vien in xo e col tenpo i diventa xałi e anca roxi (strope). Łe foje, longhe 10–15 cm, łe ga forma de punta de lancia streta, verdi de sora o argentà de soto. I fioreti, maschiłi e feminiłi, i vien fora in marso-apriłe.

 Łe strope 

I rameti del salgaro, ciamà strope, i vegneva doparà na volta in canpagna, d'inverno, dopo ke xera sta bruscà łe visełe. Co ste strope se łigava i rami de łe visełe ai fiłi de fero.

Łe strope łe serve oncora par far seste, còrbe, tapéi e vantiere.

Categoria:Salix